smcproject/ml-wiki-sentences huggingface dataset:
റുഡോൾഫ് ഹാൻസിനോടൊപ്പം (1861-1902) അദ്ദേഹം അന്തരീക്ഷത്തിന്റെ ഈർപ്പം, താപനില എന്നിവയുടെ കൃത്യമായ അളവെടുപ്പിനു വേണ്ടി ആദ്യമായി ഒരു സൈക്രോമീറ്റർ വികസിപ്പിച്ചെടുക്കുകയുണ്ടായി.
സൂര്യവികിരണങ്ങളിൽ നിന്ന് തെർമോമെട്രിക് ഘടകങ്ങളെ പരിരക്ഷിച്ച്ഉയരത്തിൽ വിക്ഷേപിയ്ക്കപ്പെട്ട ബലൂണുകളിൽ നിന്നും വിശ്വസനീയമായി വിവരങ്ങൾ ലഭ്യമാക്കാൻ കഴിയുന്ന ആദ്യത്തെ ഉപകരണമായിരുന്നു ഇത്.
റുഡോൾഫ് ഫ്യുയസിന്റെ നിർമ്മാണശാലയിൽ ഈ ഉപകരണത്തിന്റെ സാങ്കേതികവിശകലനവും ഉൽപാദനവും നടന്നു.
സൈക്രോമീറ്റർ (അസ്മൻ മാതൃക, 1900 നു മുൻപ്)
കാലാവസ്ഥാ വിജ്ഞാനീയത്തിന്റെ  പ്രചാരത്തിൽ അസ്മനു നിർണ്ണായകമായ പങ്കുണ്ട്.
നിരവധി ശാസ്ത്രമാസികകളിലും ദിനപത്രങ്ങളിലും നിരവധി ഗവേഷണലേഖനങ്ങൾ പ്രസിദ്ധീകരിച്ച അസ്മൻ അദ്ദേഹത്തിന്റെ മരണം വരെ, ഡാസ് വെറ്റർ (The Weather) എന്ന പ്രസിദ്ധീകരണത്തിന്റെ ചുമതലയും വഹിച്ചു .
സ്ട്രാറ്റോസ്ഫിയർ എന്ന ഭൗമാന്തരീക്ഷത്തെ ആദ്യമായി നീരിക്ഷിച്ച വ്യക്തികളിലൊരാളുമാണ് അസ്മൻ .
റോയൽ  അക്കാദമി ഓഫ് സയൻസസ് നെതർലന്റ്സ് ഏർപ്പെടുത്തിയ  ബയ്സ് ബാലറ്റ് മെഡൽ  1903 ൽ ആർതർ ബെർസനൊടൊപ്പം അദ്ദേഹത്തിനു സമ്മാനിയ്ക്കപ്പെട്ടു.
അവലംബം ↑ Magdeburger Biographischen Lexikon (biography) ↑ Magdeburger Biographischen Lexikon (biography) ↑ 1] Ultraviolet radiation in the solar system By Manuel Vázquez, Arnold Hanslmeier
റിച്ചാർഡ് അപ്‌ജോൺ ഇംഗ്ലീഷ് വിലാസം https://ml.wikipedia.org/wiki/Richard_Upjohn ട്രിനിറ്റി ദേവാലയം ന്യൂയോർക്ക്
യു.എസ്. വാസ്തുശില്പവിദഗ്ദ്ധനും അമേരിക്കൻ ഇൻസ്റ്റിറ്റ്യൂട്ട് ഒഫ് ആർക്കിടെക്റ്റ്സ് എന്ന സ്ഥാപനത്തിന്റെ സ്ഥാപകനുമായിരുന്നു റിച്ചാർഡ് അപ്ജോൺ .
1802 ജനുവരി 22-ന് ഇംഗ്ലണ്ടിൽ ഷാഫ്റ്റ്സ്ബറിയിൽ ജനിച്ചു.
1829-ൽ യു.എസ്സിലേക്കു പോയി.
ആദ്യകാലങ്ങളിൽ ഇദ്ദേഹം നിർമിച്ച ദേവാലയങ്ങൾ ഗോഥിക് നവോത്ഥാനത്തിന്റെ ആദിമഘട്ടത്തെ പ്രതിനിധാനം ചെയ്യുന്നവയായിരുന്നു.
1839-46 വർഷങ്ങളിൽ ന്യൂയോർക്കിൽ ഇദ്ദേഹം ട്രിനിറ്റി ദേവാലയം നിർമിച്ചു.
വാസ്തുനിർമ്മാണശൈലിയിൽ പക്വത നേടിയ ഒരു ശില്പിയുടെ സംഭാവനയെന്ന നിലയിൽ ഇതു പരിഗണന അർഹിക്കുന്നു.
കലർപ്പില്ലാത്ത ലംബമാനമായ ഗോഥിക് ശൈലി അതിന്റെ യഥാർഥ സ്വഭാവത്തിൽതന്നെ പ്രകാശിപ്പിക്കുന്നുവെന്നതാണ് ഇദ്ദേഹത്തിന്റെ ശൈലിയുടെ സവിശേഷത.
സാമ്പത്തികമായി പിന്നോക്കം നിൽക്കുന്ന ഗ്രാമപ്രദേശങ്ങൾക്ക് യോജിക്കുംവിധം തടിയിൽ ഭംഗിയും വെടിപ്പുമുള്ള ദേവാലയങ്ങൾ നിർമ്മിക്കുന്നതിനാവശ്യമായ വിവരങ്ങൾ അപ്ജോൺ ഗ്രാമീണ വാസ്തുശില്പം (Rural Architecture-1852) എന്ന പ്രബന്ധത്തിൽ നൽകിയിട്ടുണ്ട്.
വലിയ എടുപ്പുകളും മോടിയും ഇല്ലെങ്കിലും ഒരു ദേവാലയത്തിനുണ്ടായിരിക്കേണ്ട ലാളിത്യവും പരിശുദ്ധിയും, ആഭ്യന്തരവും ബാഹ്യവുമായ ആകർഷകതയും നിലനിർത്തിക്കൊണ്ടുള്ള ഒരു സംവിധാനമാണ് അപ്ജോൺ ഇത്തരം മന്ദിരങ്ങൾക്ക് നൽകിയിട്ടുള്ളത്.
ഇറ്റാലിയൻ നവോത്ഥാനശൈലിയുടെ പരിഷ്കരിച്ച പതിപ്പായിരുന്നു ഇത്.
1857-ൽ ഇദ്ദേഹം അമേരിക്കൻ ഇൻസ്റ്റിറ്റ്യൂട്ട് ഒഫ് ആർക്കിടെക്റ്റ്സ് എന്ന സ്ഥാപനം ആരംഭിക്കുകയും 1876 വരെ അതിന്റെ പ്രസിഡന്റായി സേവനം അനുഷ്ഠിക്കുകയും ചെയ്തു.
1878 ആഗസ്റ്റ് 17-ന് ന്യൂയോർക്കിൽ ഇദ്ദേഹം അന്തരിച്ചു.
അവലംബം പുറംകണ്ണികൾ http://www.answers.com/topic/richard-upjohn http://www.bc.edu/bc_org/avp/cas/fnart/fa267/upjohn.html Archived 2011-09-13 at the Wayback Machine .
http://www.facebook.com/pages/Richard-Upjohn/115848701795778 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്ജോൺ, റിച്ചാർഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
റിച്ച പനായ് ഇംഗ്ലീഷ് വിലാസം https://ml.wikipedia.org/wiki/Richa_Panai
ഒരു ഇന്ത്യൻ ചലച്ചിത്ര അഭിനേത്രിയും മോഡലുമാണ് റിച്ച പനായ് .
പരസ്യ ചിത്രങ്ങളിലൂടെ പ്രശസ്തയായ റിച്ച ആൽബർട് ആന്റണി സംവിധാനം ചെയ്ത 2011ൽ പുറത്തിറങ്ങിയ വാടാമല്ലി എന്ന മലയാള സിനിമയിലൂടെ ചലച്ചിത്രരംഗത്ത് അരങ്ങേറ്റം കുറിച്ചു .
ഉത്തർപ്രദേശിലെ ലക്നൗവിൽ ജനിച്ചു .
ബാല്യകാലം മുഴുവൻ ചിലവഴിച്ചത് ഡൽഹിയിലായിരുന്നു .
മാതാപിതാക്കളുടെ ഒറ്റ മകളായ റിച്ചക്ക് ഒരു സഹോദരനുണ്ട് .
ഭീമാ ഗോൾഡ് ജ്വല്ലറിയുടെ പരസ്യ ചിത്രത്തിലൂടെ പ്രേഷകർക്കു മുന്നിലെത്തിയ റിച്ച ജനങ്ങളുടെ ആരാധനാപാത്രമായി .
കുറച്ച് തെലുങ്ക് സിനിമകളിൽ ചെറിയ വേഷങ്ങൾ അഭിനയിച്ച റിച്ച ആൽബർട് ആന്റണി സംവിധാനം നിർവ്വഹിച്ച വാടാമല്ലി എന്ന സിനിമയിലൂടെ ചലച്ചിത്രരംഗത്തേക്ക് കടന്നുവരികയും തുടർന്ന് സാൻവിച്ച് , ബാങ്കോക് സമ്മർ എന്നീ മലയാള സിനിമകളിൽ അഭിനയിക്കുകയും ചെയ്തു .
മോഡലിങ്ങ് രംഗത്ത് പ്രശസ്തയായ റിച്ചയ്ക്ക് മിസ്സ് ഇന്ത്യ പുരസ്കാരങ്ങൾ ലഭിച്ചിട്ടുണ്ട് .
പുറത്തേക്കുള്ള കണ്ണികൾ വിവരങ്ങൾ of Bheema
റിച്ചാർഡ് III (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഇംഗ്ലണ്ടിന്റെ രാജാവായിരുന്നു റിച്ചാർഡ് III .
റിച്ചാർഡ് III (നാടകം) :‌- വില്യം ഷെയ്ക്സ്പിയർ നാടകം റിച്ചാർഡ് III
റിച്ചാർഡ് അബെഗ്ഗ്
റിച്ചാർഡ് അബെഗ്ഗ് എന്ന റിച്ചാർഡ് വിൽഹേം ഹെയിൻറീഷ് അബെഗ്ഗ്  (January 9, 1869 – April 3, 1910) ജർമൻകാരനായ രസതന്ത്രശാസ്ത്രജ്ഞനും സംയോജകതാ സിദ്ധാന്തത്തിന്റെഉപജ്ഞാതാവായിരുന്നു .
ഒരു മൂലകത്തിന്റെ ധനസംയോജകതയും ഋണസംയോജകതയുമായി കൂടിയത് 8 ന്റെ വ്യത്യാസമായിരിക്കും കാണിക്കുന്നത്.
ഇതിനെ അബെഗ്ഗിന്റെ നിയമം എന്നറിയപ്പെട്ടു.
അദ്ദേഹം വാതകബലൂണുകളിൽ സഞ്ചരിക്കാൻ അതീവ തല്പരനായിരുന്നു.
സിലേസിയ എന്ന സ്ഥലത്ത് അദ്ദേഹം സഞ്ചരിച്ചിരുന്ന ബലൂൺ പൊട്ടിത്തെറിച്ച് അദ്ദേഹം തന്റെ 41ആം വയസ്സിൽ മരണമടഞ്ഞു.
അബെഗ്ഗ് 1891ജൂലൈ 19നു ബ്ർലിൻ സർവ്വകലാശാലയിൽ അഗസ്റ്റ് വിൽഹേം വോൺ ഹോഫ്മാന്റെ ശിഷ്യനായിരിക്കുമ്പോൾ തന്റെ പി എച്ച് ഡി ലഭിച്ചു.
ആദ്യം കാർബണിക രസതന്ത്രത്തിലായിരുന്നു അദ്ദേഹം പഠനം നടത്തിയത്.
പക്ഷെ ഒരു വർഷത്തിനുശേഷം പി എച്ച് ഡി തീർത്തശേഷം ജർമ്മനിയിലെ ലീപ്സിഗിൽ വിൽഹെം ഓസ്റ്റ് വാൾഡിന്റെകൂടെ പഠനം നടത്തുമ്പോൾ അദ്ദേഹത്തിനു ഭൗതികരസതന്ത്രത്തിൽ താല്പര്യം ജനിച്ചു.
വ്യക്തിപരമായ ജീവിതവും വിദ്യാഭ്യാസവും
റിച്ചാർഡ് അബെഗ്ഗ്, വിൽഹേം അബെഗ്ഗിന്റെയും മാർഗരേതെ ഫ്രീഡെന്താളിന്യും മകനായി ജനിച്ചു.
അദ്ദേഹത്തിന്റെ സഹോദരൻ പ്രഷ്യയുടെ സ്റ്റേറ്റ് സെക്രട്ടറിയായിരുന്നു.
ബെർലിനിലെ വിൽഹേം ഹൈസ്കൂളിൽ ചേർന്ന അദ്ദേഹം കീൽ സർവ്വകലാശാലയിലും ട്യൂബിങ്ങൻ സർവ്വകലാശാലയിലും കാർബണികരസതന്ത്രം പഠിച്ചു.
ഇതും കാണൂ Abegg's rule Valence (chemistry) അവലംബം J.R. Partington, A History of Chemistry, Macmillan, 1964, vol.
4, p. 662.
I. Asimov, Asimov's Biographical Encyclopedia of Science and Technology (2nd Ed.), Doubleday, 1982, p. 625.
A Biographical Dictionary of Scientists, Williams, T. I., Ed.
, Wiley, 1969, p. 1.
റിച്ചാർഡ് അമേരിക്കെ ഇംഗ്ലീഷ് വിലാസം https://ml.wikipedia.org/wiki/Richard_Amerike
റിച്ചാർഡ് ആപ് മേരിക് (c.1440–1503)  (ആംഗലേയത്തിൽ റിച്ചാർഡ് അമേരിക്കെ) സമ്പന്നനായ ഒരു ഇംഗ്ലീഷ് വ്യവസായിയും രാജകീയ ചുങ്കപ്പിരിവ് ഉദ്യോഗസ്ഥനും ബ്രിസ്റ്റോൾ പട്ടണത്തിലെ ഷെരീഫും ആയിരുന്നു.
1497 ൽ ജോൺ കാബട്ട് എന്ന നാവികന്റെ വടക്കേ അമേരിക്കൻ സമുദ്രയാത്രയിലെ മാത്യു എന്ന കപ്പലിന്റെ ഉടമയായിരുന്നു റിച്ചാർഡ് അമേരിക്കെ.
ബ്രസ്റ്റോൾ പട്ടണത്തിൽ നിന്നുള്ള പണ്ഡിതനും ചരിത്രകാരനുമായിരുന്ന ആൽഫ്രഡ് ഹുഡ് 1908 ൽ അഭിപ്രായപ്പെട്ടത് പുതിയ ഭൂഖണ്ഡത്തിന്റ പേരിനു നിദാനം അമേരികെയുടെ കുലനാമമാണ് എന്തെന്നാൽ കാബട്ടിന്റെ ന്യൂഫൌണ്ട് ലാന്റിലേയ്ക്കുള്ള സമുദ്ര പര്യവേക്ഷണയാത്രയുടെ പ്രയോക്താവായിരുന്നത് റിച്ചാർഡ് അമേരിക്കെ ആയിരുന്നു.
പഴയ ബ്രട്ടീഷ് മാപ്പുകളിൽ പുതിയ ഭൂഖണ്ഡത്തിന് അമേരിക്ക എന്ന് അടയാളപ്പെടുത്തിയിരുന്നുവങ്കിലും ഈ പുരാതന മാപ്പുകൾ അക്കാലത്തു നഷ്ടപ്പെട്ടു പോയിരുന്നു.
ഇറ്റാലിയൻ നാവികനായ അമരിഗോ വെസ്പൂച്ചിയുടെ പേരിനെ പിന്തുടർന്നുള്ളതാണെന്നാണ്   ഭൂരിപക്ഷാഭിപ്രായം.
ജീവചരിത്രം Variants of Richard Ap Meryk's name as found in contemporary documents
റിച്ചാർഡ് അമേരിക്കെ 1440 ലാണ് ജനിച്ചതെന്നു പൊതുവേ വിശ്വസിക്കപ്പെടുന്നുണ്ടെങ്കലും ഒരു ആധുനിക ഗ്രന്ഥകാരൻ അമേരിക്കെ 1445 ൽ റോസ്-ഓണ്-വൈക്കു് (Ross-on-Wye) സമീപമുള്ള ഹിയർഫോർഡ്ഷെയറിലെ മേരിക് കോർട്ടിൽ (Meryk Court) ആണ് ജനിച്ചതെന്നു രേഖപ്പെടുത്തിയിരിക്കുന്നു.
അദ്ദേഹം ലൂസി എന്ന സ്ത്രീയെ വിവാഹം കഴിക്കുകയും ഇൽചെസ്റ്റെറിനു സമീപമുള്ള വെസ്റ്റ് ക്യാമലിലെ സോമർസെറ്റിൽ താമസിച്ചു വരുകയും ചെയ്തു.
യൌവ്വനാകാലം കൂടുതലും ചിലവഴിച്ചത് ബ്രസ്റ്റോളിലായിരുന്നു.
മദ്ധ്യകാലഘട്ടത്തിൽ ബ്രിസ്റ്റോൾ ഒരു പ്രമുഖ തുറമുഖ നഗരമായിരുന്നു.
അമേരിക്കെ ഉയർന്ന പദവിയിലുള്ള ഉദ്യോഗസ്ഥനും പ്രമുഖ വ്യവസായിയുമായിരുന്നു.
1472 ലെ ബ്രസ്റ്റോൾ കസ്റ്റംസ് രേഖകളിൽ അയർലന്റുമായുള്ള മത്സ്യ വ്യവസായത്തിൽ ഇദ്ദേഹത്തിന്റെ പേര് രേഖപ്പെടുത്തിയിട്ടുണ്ട്.
1479 – 1480 കാലഘട്ടങ്ങളിലെ കസ്റ്റംസ് കണക്കുകളിൽ അയർലന്റൂമായുള്ള വാണിജ്യത്തിൽ അദ്ദേഹം വഹിച്ച പങ്ക് രേഖപ്പെടുത്തിയിരിക്കുന്നു.
അതുപോലെ തന്നെ പോർട്ടുഗലും സ്പെയിനും ബോർഡ്യൂക്സു മായുളള  (വാണിജ്യബന്ധങ്ങളിലും വലിയ തോതിൽ പങ്കു വഹിച്ചിരുന്നു.
1470 കാലഘട്ടത്തിൽ അദ്ദേഹം നഗരപ്രമാണിയായിരുന്നു.
1485 ൽ റച്ചാർഡ് അമേരികെ ബ്രസ്റ്റോളിനു സമീപമുള്ള ബ്രിഡ്ജ് വാട്ടറലെ കസ്റ്റംസ് സർവ്വീസിൽ നിയമിതനായി.
കണ്ട്രോളർ ഓഫ് കസ്റ്റംസ് എന്ന പദവിയിലേയ്ക്കായിരുന്നു നിയമനം.
1486 സെപ്റ്റംബറിൽ അമേരിക്കെ, രാജാവിന്റെ കീഴിൽ ബ്രിസ്റ്റോളിലെ കസ്റ്റംസ് ഓഫിസറായി നിയമിക്കപ്പെട്ടു.
ഈ ഓഫീസറുടെ ഔദ്യാഗിക പേര് കസ്റ്റംസ് 'കസ്റ്റമർ' എന്നായിരുന്നു.
ഇതിനിടെ അദ്ദേഹം പട്ടണത്തിലെ രണ്ടു ഷെരീഫുമാരിൽ ഒരാളുടെ ചുമതലയും നിർവ്വഹിച്ചിരുന്നു.
ഷെരീഫായുള്ള സേവനം 1486 മുതൽ ഏതാണ്ട് ഡിസംബർ 1503 ൽ അദ്ദേഹത്തിൻറെ മരണം വരെ തുടർന്നു.
അദ്ദേഹത്തിൻറെ മരണത്തിനു ശേഷം ഈ സ്ഥാനത്തേയ്ക്കു റോബർട്ട് തോൺ നിയമിതനായി.
അദ്ദേഹം മരണമടഞ്ഞതിന്റെ കൃത്യമായി തീയതിയും സംസ്കരിച്ച സ്ഥലവും അജ്ഞാതമായി തുടരുന്നു.
അദ്ദേഹത്തിൻറെ പിൻഗാമികളായി ഉണ്ടായിരുന്നത് പെൺമക്കളായിരുന്നു.
ഇവരിൽ ഒരാൾ മാത്രമേ തിരിച്ചറിയപ്പെട്ടിട്ടുള്ളു.
1538 ൽ മരണമടഞ്ഞ ജെയിൻ ബ്രൂക്കിൻറെ അന്ത്യവിശ്രമസ്ഥലം അവരുടെ ഭർത്താവായ ജോൺ ബ്രൂക്കിൻറ ശവകുടീരത്തോടു ചേർന്നാണ്.
ഇത് സ്ഥിതി ചെയ്യുന്നത് ബ്രിസ്റ്റോളിലെ സെൻറ് മേരീസ് റെഡ്ക്ലിഫ് പള്ളിയിലാണ്.
റിച്ചാർഡ് അമേരിക്കെയും ജോൺ കാബോട്ടും
അമേരിക്കെയും വെനീഷ്യൻ പര്യവേക്ഷകനായ ജോൺ കാബോട്ട് എന്ന സുവാൻ (ജ്യോവാനി) കാബോട്ടും തമ്മിലുള്ള യോജിച്ചുള്ള ഇടപെടലുകൾ ശ്രദ്ധേയമായിരുന്നു.
ഇംഗ്ലണ്ടിലെ ഹെൻട്രി ഏഴാമൻ രാജാവിൻറെ അനുമതിയോടെ ജോൺ കാബോട്ട് ബ്രിസ്റ്റോളിൽ നിന്ന് പുതിയ തീരങ്ങൾ തേടി മൂന്നു യാത്രകൾ നടത്തിയിരുന്നു.
1496 ലെ ആദ്യ ഉദ്യമം പരാജയത്തിൽ കലാശിച്ചു.
1497 ലെ രണ്ടാമത്തെ പ്രശസ്തമായ യാത്ര ബ്രസ്റ്റോളിൽ നിന്നും മാത്യു എന്ന കപ്പലിലായിരുന്നു.
ഈ യാത്രയിൽ കണ്ടെത്തിയ പുതിയ തീരം കാബോട്ട് ഏഷ്യയാണെന്നു തെറ്റിദ്ധരിക്കുകയും ചെയ്തു.
1498 ൽ നടത്തിയ മൂന്നാമത്തെ യാത്രയുടെ പരിണിതഫലം പൂർണ്ണമായി പുറത്തു വന്നില്ല.
എല്ലാ യാത്രകളുടെയും സാമ്പത്തിക സ്രോതസ്സ് ബ്രിസ്റ്റോളിലെ വ്യവസായികളുടേതായിരുന്നു.
കാബട്ടിന്റ മാത്യു എന്ന കപ്പലിൻറ യാത്രയക്കുള്ള സാമ്പത്തിക സഹായങ്ങൾ നല്കിയിരുന്ന പ്രധാന വ്യക്തി അമേരിക്കേ ആയിരുന്നു.
റിച്ചാർഡ് അലൻ (ഹോക്കി താരം) ഇംഗ്ലീഷ് വിലാസം https://ml.wikipedia.org/wiki/Richard_Allen
ഒരു ഇന്ത്യൻ ഹോക്കി താരമാണ് റിച്ചാർഡ് ജെയിംസ് അലൻ (1902 ജൂൺ 4 - 1969).
ഇദ്ദേഹം 1928, 1932, 1936 വർഷങ്ങളിൽ നടന്ന വേനൽക്കാല ഒളിംപിക്സുകളിൽ ഇന്ത്യക്കു വേണ്ടി മത്സരിച്ചിട്ടുണ്ട്.
1932-ലെ ലോസ് ആഞ്ചലസ് ഒളിംപിക്സിൽ അമേരിക്കയ്ക്ക് എതിരെ 24-1 സ്കോറിന് ഇന്ത്യൻ ടീം വിജയിച്ചപ്പോൾ റിച്ചാർഡ് അലനായിരുന്നു ഇന്ത്യയുടെ ഗോൾ കീപ്പർ.
നാഗ്പൂരിൽ ജനിച്ച റിച്ചാർഡ് അലൻ മസൂറിയിലുള്ള ഓക്ക് ഗ്രോവ് സ്കൂളിലും നൈനിറ്റാളിലെ സെന്റ് ജോസഫ് കോളേജിലുമാണ് വിദ്യാഭ്യാസം പൂർത്തിയാക്കിയത്.
1928-ലെ വേനൽക്കാല ഒളിംപിക്സിൽ ഇന്ത്യൻ ഹോക്കി ടീമിന്റെ ഗോൾ കീപ്പറായിരുന്നു റിച്ചാഡ് അലൻ.
ഈ ഒളിംപിക്സിൽ ഒരു ഗോൾ പോലും വഴങ്ങാതെ അദ്ദേഹം ഇന്ത്യൻ ഗോൾവല സംരക്ഷിച്ചു.
നാലു വർഷങ്ങൾക്കു ശേഷം അമേരിക്കയ്ക്ക് എതിരെയുള്ള മത്സരത്തിലും റിച്ചാർഡ് തന്നെയായിരുന്നു ടീമിന്റെ ഗോൾ കീപ്പർ.
ഈ മത്സരത്തിൽ ഒരു ഗോൾ മാത്രം വഴങ്ങിയ ഇന്ത്യൻ ടീം ആകെ 24 ഗോളുകൾ സ്കോർ ചെയ്തത് അക്കാലത്തെ ഒരു ലോക റെക്കോർഡ് ആയിരുന്നു.
റിച്ചാർഡ് അലൻ തന്റെ  ആരാധകർക്കു ഓട്ടോഗ്രാഫ് നൽകുമ്പോഴായിരുന്നു അമേരിക്കൻ ടീം അവരുടെ ആശ്വാസ ഗോൾ നേടിയത്.
1936-ലെ ഒളിംപിക്സിൽ നാലു മത്സരങ്ങളിലും റിച്ചാർഡ് അലൻ ഗോൾ കീപ്പറായിരുന്നു.
ഈ മത്സരങ്ങളിൽ ഒരു ഗോൾ മാത്രമാണ് റിച്ചാർഡിനെതിരെ സ്കോർ ചെയ്യപ്പെട്ടത്.
മൂന്ന് ഒളിംപിക്സുകളിലായി രണ്ടു ഗോളുകൾ മാത്രം വഴങ്ങിയിട്ടുള്ളതിന്റെ റെക്കോർഡ് ഇന്നും റിച്ചാർഡ് അലന്റെ പേരിലാണുള്ളത്.
പുറം കണ്ണികൾ profile
ലങ്കരാൻ
38°45′13″N 48°51′04″E ﻿ / ﻿ 38.75361°N 48.85111°E ﻿ / 38.75361; 48.85111
ലങ്കരാൻ ( അസർബൈജാനി : Lənkəran , Ләнкәран , لنکران) കാസ്പിയൻ കടലിൻറ തീരത്തു സ്ഥിതി ചെയ്യുന്ന അസർബൈജാനിലെ ഒരു പട്ടണമാണ്.
ഇറാൻറെ തെക്കൻ അതിർത്തിയാലാണിത്.
ഈ പട്ടണത്തിലെ ജനസംഖ്യ 2016 ലെ സെൻസസ് അനുസരിച്ച്  223,100 ആണ്.
അവലംബം ↑ Statistic: Azerbaijan – Statistics Archived ജൂൺ 22, 2011 at the Wayback Machine
ലങ്കാദഹനം
ഗണേഷ് പിക്ചേഴ്സിന്റെ ബാനറിൽ കെ.പി. കൊട്ടാരക്കര നിർമിച്ച മലയാളചലച്ചിത്രമാണ് ലങ്കാദഹനം .
തിരുമേനി പിക്ചേഴ്സും, അസോസിയേറ്റഡ് റിലീസും ചേർന്നു വിതരണം ചെയ്ത ഈ ചിത്രം 1971 മാർച്ച് 26-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ അടൂർ ഭാസി ജോസ് പ്രകാശ് ശങ്കരാടി ശ്രീലത ഫ്രൻഡ് രാമസ്വാമി കെ.പി. ഉമ്മർ ഖദീജ എൻ. ഗോവിന്ദൻകുട്ടി രാഗിണി വിജയശ്രീ പിന്നണിഗായകർ കെ.ജെ. യേശുദാസ് പി. ജയചന്ദ്രൻ എൽ.ആർ. ഈശ്വരി അണിയറയിൽ സംവിധാനം - ശശികുമാർ നിർമ്മാണം - കെ.പി. കൊട്ടാരക്കര ബാനർ - ഗണേഷ്‌പിക്ചേഴ്സ് കഥ, തിരക്കഥ, സംഭാഷണം - കെ.പി. കൊട്ടാരക്കര ഗാനരചന - ശ്രീകുമാരൻ തമ്പി സംഗീതം - എം.എസ്. വിശ്വനാഥൻ പശ്ചാത്തലസംഗീതം - പി.എസ്. ദിവാകർ ഛായഗ്രഹണം - ജെ.വി. വിജയൻ ചിത്രസംയോജനം - കെ. ശങ്കുണ്ണി കലാസംവിധാനം - ആർ.ബി.എസ്. മണി ഡിസൈൻ - എസ്.എ. നായർ വിതരണം - അസോസിയേറ്റഡ് പിക്ചേഴ്സ്, തിരുമേനി റിലീസ് ഗാനങ്ങൾ ഗാനരചന - ശ്രീകുമാരൻ തമ്പി സംഗീതം - എം.എസ്. വിശ്വനാഥൻ ക്ര.
ഗാനം ആലാപനം 1 സൂര്യനെന്നൊരു നക്ഷത്രം കെ ജെ യേശുദാസ് 2 പഞ്ചവടിയിലെ മായാസീതയോ പി ജയചന്ദ്രൻ 3 കിലുകിലെ ചിരിക്കുമെൻ ചിലങ്കകളേ എൽ ആർ ഈശ്വരി 4 സ്വർഗ്ഗനന്ദിനീ കെ ജെ യേശുദാസ് 5 നക്ഷത്രരാജ്യത്തെ നർത്തനശാലയിൽ കെ ജെ യേശുദാസ് 6 തിരുവാഭരണം ചാർത്തി വിടർന്നു പി ജയചന്ദ്രൻ 7 ഈശ്വരനൊരിക്കൽ വിരുന്നിനു പോയി കെ ജെ യേശുദാസ് അവലംബം മുഴുനീളചിത്രം ലങ്കാദഹനം പുറത്തേക്കുള്ള കണ്ണികൾ
ഇന്റെർനെറ്റ് മൂവി ഡേറ്റാ ബേസിൽ നിന്ന് ലങ്കാദഹനം
ലഘുഭക്ഷണം snack snack ലഘു ഭക്ഷണത്തിന്റെ ഒരു കൂട്ടം
ലഘുഭക്ഷണം എന്നാൽ ഭക്ഷണത്തിന്റെ ഒരു ഭാഗം, പ്രധാന ഭക്ഷണത്തേക്കാൾ കുറഞ്ഞ അളവിൽ ഉള്ള, പ്രധാന ഭക്ഷണ സമയങ്ങൾക്കിടയിൽ കഴിക്കുന്ന ഭക്ഷണമാണ്.
പാക്കുകളിൽ കിട്ടുന്ന ഭക്ഷണമായും, വീട്ടിൽ തന്നെ ഉണ്ടാക്കി കഴിക്കുന്നതുമായ ലഘുഭക്ഷണങ്ങൾ ഉണ്ട്.
സാധാരണയായി വീട്ടിൽ ലഭ്യമായ സാധനങ്ങളിൽ നിന്നുമാണ് ലഘുഭക്ഷണം ഉണ്ടാക്കുന്നത്.
പഴങ്ങൾ, ബാക്കിയുള്ള ഭക്ഷണങ്ങൾ, സാൻഡ്വിച്, തുടങ്ങിയവ ലഘു ഭക്ഷണമായി ഉപയോഗിക്കുന്നു.
ഉപഭോക്ത്ര സംസ്കാരം വളർന്നതോടെ ലഘുഭക്ഷണ കച്ചവടം വളരെ ഉയർന്ന ബിസിനസ്സ് ആയി മാറി.
പൊതുവിൽ കാലങ്ങളോളം നശിച്ചു പോവാത്ത രീതിയിൽ സംസ്‌ക്കരിച്ചു രീതിയിൽ ആണ് ലഘുഭക്ഷണം വിൽക്കുന്നത്.
ചോക്ലേറ്റ്, കടല എന്നിവ പ്രിത്യേക രീതിയിൽ സംസ്കരിച്ചു ലഘുഭക്ഷണമായി ഉപയോഗിക്കുന്നു.
കടല ആണ് അമേരിക്കയിലെ ആദ്യത്തെ ലഘുഭക്ഷണം ആയി കണക്കാക്കുന്നത്.
തെക്കേ അമേരിക്കയിൽ നിന്നും വന്ന അടിമ കപ്പലുകളിൽ ആണ് കടല അമേരിക്കയിൽ എത്തിയത്.
അത് പിന്നീട് വടക്കു ഭാഗത്തേയ്ക്ക് പ്രചരിച്ചു.
ബേസ്ബാൾ കളികൾക്കിടയിലും തിയറ്ററുകളിലും മറ്റും ഉപയോഗം കണ്ടെത്തി.
പോപ്കോൺ അടക്കമുള്ള ലഘുഭക്ഷണങ്ങൾ വൃത്തി ഹീനമായ പരിസരങ്ങളിൽ വിതരണം ചെയ്യുന്നവ ആണെന്നുള്ള ആരോപണം പണ്ട് മുതലേ പേറുന്നുണ്ട്.
വിക്റ്റോറിയൻ കാലഘട്ടങ്ങളിൽ മധ്യ വർഗ കുടുംബങ്ങൾ പാത്രങ്ങളുടെ ഉപയോഗമില്ലാത്ത ഏതു ഭക്ഷണവും താഴ്ന്ന ജാതി ആണെന്ന വിശ്വാസം കൊണ്ട് നടന്നിരുന്നു.
പ്രെറ്റ്സൽസ് ഡച്ചുകാർ ആണ് അമേരിക്കയിൽ എത്തിക്കുന്നത്.
1860കളിൽ വരെ ലഘുഭക്ഷണം കുടിയേറ്റക്കാരുമായും, വൃത്തിഹീനതയുമായും ആണ് ബന്ധപ്പെടുത്തി പോന്നത്.
പിന്നീടാണ് പായ്ക്കിംഗ് രംഗപ്രവേശനം ചെയ്യുന്നത്.
പായ്ക്കിങ് സാങ്കേതിക വിദ്യ ലഘുഭക്ഷണ വ്യവസായത്തിനു വാൻ പ്രചാരം നേടിക്കൊടുത്തു.
ബ്രാൻഡ് ലോഗോ അടക്കം പ്രചരിപ്പിക്കാനും വൃത്തിഹീനതയുടെ പ്രശ്നങ്ങളെ തരണം ചെയ്യാനും പായ്ക്കിംഗ് സഹായിച്ചു.
പിന്നീട് അങ്ങോട്ട് അമേരിക്കൻ ജനതയുടെ ഒരു ശീലമായി ലഘുഭക്ഷണം മാറി.
ലഘുഭക്ഷണങ്ങൾ വിഭവങ്ങാൾ A rack of snack foods Popcorn irachikkaya Trail mix Cheese-flavored crackers of the Cheez-It brand Candy A candy bar of the Snickers brand Chocolate chip cookie Fruit Potato chips Pretzels Doughnuts A blueberry muffin Ants on a log Dutch bitterballen ഇതും കാണുക അവലംബം
ലഘുയന്ത്രം ഇംഗ്ലീഷ് വിലാസം https://ml.wikipedia.org/wiki/Simple_machine
ബലത്തിന്റെ ദിശയോ അളവോ മാറ്റുവാൻ കഴിയുന്ന ഒരു യാന്ത്രികസംവിധാനമാണ് ലഘുയന്ത്രം .
പൊതുവെ ലഘുയന്ത്രം എന്നത് ആറ് അടിസ്ഥാന യന്ത്രങ്ങളെ സൂചിപ്പിക്കുന്നു: ഉത്തോലകം ചക്രം കപ്പി ചരിവുതലം ആപ്പ് പിരിയാണി
ഈ ആറ് ലഘുയന്ത്രങ്ങൾ ചേർന്നതോ പല ലഘുയന്ത്രങ്ങൾ ചേർന്നതോ ആണ് മറ്റു പല യന്ത്ര സംവിധാനങ്ങളും നിർമ്മിച്ചിരിക്കുന്നത്.
അവലംബം ↑ {{ cite book }} : Unknown parameter | coauthors= ignored ( | author= suggested) ( help ) ↑
ലഘുസംയോജന രാസപ്രവർത്തനം ഇംഗ്ലീഷ് വിലാസം https://ml.wikipedia.org/wiki/Combination_reaction
ഒരു രാസപ്രവർത്തനത്തിൽ രണ്ടോ അതിലധികമോ വസ്തുക്കൾ സംയോജിച്ച് ഒരു സംയുക്തം ഉണ്ടാകുന്ന പ്രവർത്തനത്തെ ലഘുസംയോജനം എന്നു പറയുന്നു .
A , B എന്ന രണ്ടു വസ്തുക്കൾ സംയോജിച്ച് എന്ന AB സംയുക്തം ഉണ്ടാകുന്നത് ഇതിനുദാഹരണമാണ് .
അത്തരം പ്രവർത്തനത്തെ ഇനിപ്പറയുന്ന രൂപത്തിന്റെ സമവാക്യങ്ങളാൽ പ്രതിനിധീകരിക്കുന്നു: X + Y → XY (A+B → AB)
രണ്ടോ അതിലധികമോ മൂലകങ്ങൾ ചേർന്ന് ഒരു സംയുക്തം രൂപപ്പെടുന്നതിനെ കോമ്പിനേഷൻ റിയാക്ഷൻ എന്ന് വിളിക്കുന്നു.
മറ്റൊരു വിധത്തിൽ പറഞ്ഞാൽ, രണ്ടോ അതിലധികമോ മൂലകങ്ങളോ സംയുക്തങ്ങളോ ഒരൊറ്റ സംയുക്തം രൂപപ്പെടുന്ന തരത്തിൽ പ്രതിപ്രവർത്തിക്കുമ്പോൾ, സംഭവിക്കുന്ന രാസപ്രവർത്തനത്തെ കോമ്പിനേഷൻ റിയാക്ഷൻ എന്ന് വിളിക്കുന്നു.
) a)- മൂലകങ്ങൾക്കിടയിൽ C + O 2 → CO 2 കാർബൺ പൂർണ്ണമായും ഓക്സിജനിൽ കത്തിക്കുന്നത് കാർബൺ ഡൈ ഓക്സൈഡ് നൽകുന്നു b) സംയുക്തങ്ങൾക്കിടയിൽ CaO + H 2 O → Ca(OH) 2 കാൽസ്യം ഓക്സൈഡ് (കുമ്മായം) വെള്ളവുമായി ചേർന്ന് കാൽസ്യം ഹൈഡ്രോക്സൈഡ് (ചുണ്ണാമ്പ്) നൽകുന്നു c) മൂലകങ്ങൾക്കും സംയുക്തങ്ങൾക്കും ഇടയിൽ 2CO + O 2 → 2CO 2 ഓക്സിജൻ കാർബൺ മോണോക്സൈഡുമായി കൂടിച്ചേർന്ന് കാർബൺ ഡൈ ഓക്സൈഡ് രൂപം കൊള്ളുന്നു.
ഒരു കോമ്പിനേഷൻ റിയാക്ഷനിൽ പ്രത്യേക എണ്ണം അഭികാരകങ്ങളില്ല.
കോമ്പിനേഷൻ റിയാക്ഷൻ സാധാരണയായി എക്സോതെർമിക് ആണ്.
കാരണം പ്രതിപ്രവർത്തനങ്ങൾക്കിടയിൽ ബോണ്ട് രൂപപ്പെടുമ്പോൾ താപം പുറത്തുവരുന്നു.
ഉദാഹരണത്തിന്,
ബേരിയം ലോഹവും ഫ്ലൂറിൻ വാതകവും ഉയർന്ന എക്സോതെർമിക് റിയാക്ഷനിൽ സംയോജിപ്പിച്ച് ലവണം ബേരിയം ഫ്ലൂറൈഡ് ഉണ്ടാക്കുന്നു: Ba + F 2 → BaF 2
ഒരു ടോംഗ്സ് ഉപയോഗിച്ച് ഒരു മഗ്നീഷ്യം റിബൺ സ്പിരിറ്റ്ലാമ്പിനു മുകളിൽ കാണിച്ചു കത്തിച്ചാൽ മഗ്നീഷ്യം ഉജ്ജ്വല പ്രഭയോടു കൂടി കത്തുകയും ഒരു വെളുത്ത പൊടി അവശേഷിക്കുകയും ചെയ്യും .
ഈ പൊടി മഗ്നീഷ്യവും വായുവിലെ ഓക്സിജനുമായി സംയോജിച്ചുണ്ടായ മഗ്നീഷ്യം ഓക്സൈഡ് ആണ്.
മഗ്നീഷ്യം + ഓക്സിജൻ → മഗ്നീഷ്യം ഓക്സൈഡ് 2Mg + O2 → 2Mg0
ഒരു പരീക്ഷണനാളിയിൽ കുറച്ചു സൾഫർ എടുത്ത് അത് നല്ലപോലെ ഉരുകുന്നതുവരെ ചൂടാക്കിയശേഷം കുറച്ച് ഇരുമ്പുതരികൾ ഇട്ട് വീണ്ടും ചൂടാക്കുക.
ഇരുമ്പും സൾഫറും കൂടി ചേർന്ന് അയൺ സൾഫൈഡ് ഉണ്ടാകുന്നു.
അയൺ + സൾഫർ → അയൺ സൾഫൈഡ് Fe + S → FeS അവലംബം
ലങ്ക (ചലച്ചിത്രം)
എ.കെ സാജൻ കഥ തിരക്കഥ, സംഭാഷണമെഴുതി സംവിധാനം ചെയ്ത് സന്തോഷ് ദാമോദരൻ ദാമോർ ഫിലിംസിന്റെ ബാനറിൽ  നിർമ്മിച്ച ചിത്രമാണ് ലങ്ക .
സുരേഷ് ഗോപി , മംമ്ത മോഹൻദാസ് , ബിനീഷ് കൊടിയേരി തുടങ്ങിയവർ പ്രധാനവേഷമിട്ട ഈ ചിത്രത്തിൽ ബി ആർ പ്രസാദിന്റെ വരികൾക്ക് ശ്രീനിവാസ് സംഗീതമൊരുക്കി.
താരം വേഷം 1 സുരേഷ് ഗോപി ശ്രാവൺ 2 മംമ്ത മോഹൻദാസ് ലങ്ക 3 ടി.പി. മാധവൻ കാര്യസ്ഥൻ 4 ബിനീഷ് കൊടിയേരി ഗുണശേഖരൻ 5 സുബൈർ ഡ്രൈവർ 6 രവീന്ദ്രൻ പോലീസ് 7 അഖില 8 വേദ ശാസ്ത്രി പാട്ടരങ്ങ്
ഗാനങ്ങൾ : ബി.ആർ പ്രസാദ് ഈണം :ശ്രീനിവാസ്, രാജേഷ് ജയമോഹൻ നമ്പർ.
പാട്ട് പാട്ടുകാർ ഈണം 1 ഇളയ മന്മഥ [D] കാർത്തിക് ,സിസിലി ശ്രീനിവാസ് 2 ഇന്നൊരു നാൾ ശ്രീനിവാസ് ,സുജാത മോഹൻ ശ്രീനിവാസ് 3 കടലേഴും ജ്യോത്സന രാധാകൃഷ്ണൻ രാജേഷ് ജയമോഹൻ 4 കടലേഴും ശ്രീനിവാസ് ശ്രീനിവാസ് അവലംബം പുറത്തേയ്ക്കുള്ള കണ്ണികൾ ലങ്ക ഇന്റർനെറ്റ് മൂവി ഡാറ്റാബേസിൽ https://web.archive.org/web/20120325210253/http://popcorn.oneindia.in/title/2138/lanka.html http://www.nowrunning.com/movie/2799/malayalam/lanka/index.htm Archived 2016-03-03 at the Wayback Machine .
http://www.indiaglitz.com/channels/malayalam/preview/8170.html Archived 2006-05-24 at the Wayback Machine .
യൂട്യൂബിൽ കാണൂക
ലങ്ക 2006
ലഘുമാനസം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഓഗസ്റ്റ് മുതൽ തുടരുന്നു.
മുജ്ജാലകൻ രചിച്ച ഒരു പ്രാചീന ജ്യോതിഷ ഗ്രന്ഥമാണ് ലഘുമാനസം .
ഈ ഗ്രന്ഥത്തിനു ഗോവിന്ദസ്വാമി ലഘുമാനസകരണം എന്ന വ്യാഖ്യാനം രചിച്ചിട്ടുണ്ട്.
ഇതേപേരിൽ മറ്റൊരു പ്രാചീന ഗ്രന്ഥം കൂടി ലഭിച്ചിട്ടുണ്ട്.
ഇതിന്റെ കർത്താവ് ആരെന്നു വ്യക്തമല്ല.
ലഘുശൂലം ഈ ലേഖനം ദുർഗ്രഹമാം വിധം സാങ്കേതികസംജ്ഞകൾ ഉൾക്കൊള്ളുന്നു.
(2022 ജൂലൈ) ഇംഗ്ലീഷ് വിലാസം https://ml.wikipedia.org/wiki/Lancelet
ക്രേനിയേറ്റുകളുടെ സഹോദരവിഭാഗമായി പരിഗണിക്കപ്പെടുന്ന സെഫാലോകോർഡേറ്റുകൾ എന്ന ഉപഫൈലത്തിൽ പെടുന്ന ജന്തുക്കളുടെ നിലവിലുള്ള മാതൃകയാണ് ലഘുശൂലം .
ലഘുശുലം(lancelet) എന്ന പേര് ഇതിന്റെ ശരീരാകൃതിയെ സൂചിപ്പിക്കുന്നു.
ആംഫിയോക്സസ് എന്ന പേരും ഇതിനുണ്ട്.
ഉഷ്ണ, മിതോഷ്ണ മേഖലകളിലെ ആഴം കുറഞ്ഞ കടൽ പ്രദേശങ്ങളിൽ മണ്ണിൽ പൂണ്ടാണ് ഇത് സാധാരണ കാണപ്പെടുന്നത്.
ഏഷ്യയില് ‍, മനുഷ്യർക്കും വളർത്തുമൃഗങ്ങൾക്കും ഭഷണമായി ഇത് വ്യാവസായികാടിസ്ഥാനത്തിൽ ശേഖരിക്കപ്പെടാറുണ്ട്.
കശേരുകികളായ ജന്തുക്കളുടെ ഉത്പത്തിയെക്കുറിച്ചുള്ള പഠനത്തിൽ പ്രയോജനപ്പെടുന്ന ലഘുശൂലം, ജന്തുശാസ്ത്രപഠനത്തിലെ ഒരു പ്രധാന മാതൃകയാണ്.
കശേരുകികളുടെ പരിണാമത്തേയും അതിജീവനത്തേയും സംബന്ധിച്ച കൗതുകകരമായ ഒട്ടേറെ സൂചനകൾ നൽകുന്ന ശരീരഘടനയാണ് ഈ ജീവിയുടേത്.
കശേരുകികളിൽ നിന്ന് 520-ഓളം ദശലക്ഷം വർഷം മുൻപ് വേർപിരിഞ്ഞുപോയ ഒരു വിഭാഗത്തിൽ പെട്ടതെങ്കിലും, ഈ ജീവിയുടെ ജനിതകക്കൂട്ട്(Genome), കശേരുകികളുടെ പരിണാമത്തെക്കുറിച്ച്, പ്രത്യേകിച്ച് അവ പഴയ ജീനുകളെ പുതിയ ലക്ഷ്യങ്ങൾക്ക് എങ്ങനെ ഉപയോഗിച്ചുവെന്നതിനെ സംബന്ധിച്ച്, വിലപ്പെട്ട അറിവുകൾ തരുന്നു.
കശേരുകികളുടെ ആദിമാതൃകളുമായി സാദൃശ്യം പുലർത്തുന്ന ജീവിയാണ് ലഘുശൂലം.
ബ്രാങ്കിയോസ്റ്റോമ ഫ്ലോറിഡേ എന്ന വംശത്തില്പെടുന്ന ഫ്ലോറിഡാ ലഘുശൂലത്തിന്റെ ജനിതകക്കൂട്ട് രേഖപ്പെടുത്തപ്പെട്ടിട്ടുണ്ട്.
ലഘുശൂലത്തിന്റെ ശരീരത്തിന്റെ നീളം സാധാരണ അഞ്ചുസെന്റിമീറ്ററും പരമാവധി ഏഴു സെന്റിമീറ്ററുമാണ്.
അർത്ഥതാര്യമായി(translucent) ഏതാണ്ട് മത്സ്യാകൃതിയുള്ള ശരീരത്തിൽ   മത്സ്യത്തിനുള്ളതുപോലെയുള്ള ജോഡിച്ചിറകുകളോ മറ്റ് അംഗങ്ങളോ ഇല്ല.
കാര്യമായി രൂപപ്പെടാത്ത ഒരു വാൽച്ചിറക് ഉണ്ടെങ്കിലും ഇവ അധികം നീന്തൽസാമർത്ഥ്യം പ്രകടിപ്പിക്കുന്നില്ല.
ചെകിളപ്പിളർപ്പ്, വദനം, വാൽ എന്നിവയെ തരുണാസ്ഥിസമമായ ഒരു വസ്തു ബലപ്പെടുത്തുന്നുണ്ടെങ്കിലും ഇവയ്ക്ക് യഥാർത്ഥമായ അസ്ഥിവ്യവസ്ഥ ഇല്ല.
കശേരുകികളെപ്പോലെ ഇവയ്ക്കും ശരീരത്തിന്റെ പിൻവശത്ത് അകം പൊള്ളയായ ഒരു നാഡീതന്തുവും, കണ്ഠപ്പിളർപ്പുകളും, വിശർജ്ജനദ്വാരത്തിനപ്പുറമെത്തുന്ന വാലും(post anal tail) ഉണ്ട്.
കശേരുകികളെപ്പോലെ ഇവയുടെ പേശികളും മയോമീർ എന്നറിയപ്പെടുന്ന അടുക്കുകളായി ക്രമീകരിക്കപ്പെട്ടിരിക്കുന്നു.
എന്നാൽ, ഇവയുടെ പിൻഭാഗത്തെ നാഡീതന്തു, കശേരുകികളുടെ നാഡീതന്തുവിനെപ്പോലെ അസ്ഥിയാൽ പൊതിയപ്പെട്ടതല്ല.
അതിനെ സം‌രക്ഷിക്കുന്നത് തിക്കി അടുക്കിയ കോശങ്ങൾ ചേർന്ന് ബലപ്പെട്ട നോട്ടോക്കോഡ്(notochord) എന്ന കുഴലാണ്.
ലഘുശൂലത്തിന്റെ നോട്ടോക്കോഡ്, കശേരുകികളുടെ നട്ടെല്ലിൽ നിന്ന് ഭിന്നമായി, തലയിലേയ്ക്ക്  കടന്നെത്തുന്നതാണ്.
ലഘുശൂലം ഉൾപ്പെടുന്ന ഉപഫൈലത്തിന്റെ സെഫാലോകോർഡേറ്റുകൾ എന്ന പേര്, തലയിൽ എത്തിനിൽക്കുന്ന നോട്ടോക്കോഡിനെ സൂചിപ്പിക്കുന്നു.
ഇതിന്റെ നാഡീതന്തുവിന്റെ ശിരോഭാഗത്തിന് ബാക്കി ഭാഗങ്ങളേക്കാൾ അല്പം വലിപ്പക്കൂടുതൽ മാത്രമേയുള്ളു.
അതിനാൽ ലഘുശൂലത്തിന് ശരിയായ ഒരു മസ്തിഷ്കം ഉണ്ടെന്ന് പറയുക വയ്യ.
അതുപോലെ, ശരീരത്തിന്റെ മുന്നറ്റത്ത് കശേരുകികൾക്കുള്ളതുപോലെ കണ്ണുകളോ മറ്റു സംവേദനേന്ദ്രിയങ്ങളോ ഇവയ്ക്കില്ല.
അവലംബം ↑ Classification of Class: Leptocardii - Ocean Biogeographic Information System: Canadian Museum of Nature (OBIS Canada) ↑ Worm-like Marine Animal Providing Fresh Clues About Human Evolution Newswise, Retrieved on July 8, 2008.
ലഘുലുബ്ധകൻ ഇംഗ്ലീഷ് വിലാസം https://ml.wikipedia.org/wiki/Canis_Minor_(Constellation)
ഖഗോളമധ്യരേഖ കടന്നുപോകുന്ന ഒരു നക്ഷത്രരാശിയാണ്‌ ലഘുലുബ്ധകൻ (Canis Minor).
കാന്തിമാനം 0.34 ഉള്ള പ്രോസിയോണും 2.9 കാന്തിമാനമുള്ള ഗോമൈസെയും മാത്രമാണ് ഇതിലെ ശ്രദ്ധേയമായ നക്ഷത്രങ്ങൾ.
ബെയറിന്റെ കാറ്റലോഗിൽ എട്ടു നക്ഷത്രങ്ങളെ മാത്രമേ ഉൾപ്പെടുത്തിയിട്ടുള്ളു.
എന്നാൽ ഫ്ലെയിംസ്റ്റീഡിന്റെ കാറ്റലോഗിലാകട്ടെ പതിനാലെണ്ണമുണ്ട്.
ഈ നക്ഷത്രരാശിയിലെ പ്രൊസയോൺ (α CMi), ഗോമൈസെ ( β {\displaystyle \beta } CMi) നക്ഷത്രങ്ങളും മിഥുനം രാശിയിലെ കാസ്റ്റർ (α Gem), പോളക്സ് ( β {\displaystyle \beta } Gem) നക്ഷത്രങ്ങളും ചേർന്ന് ഒരു സാമാന്തരികം സൃഷ്ടിക്കുന്നു.
എല്ലാ ഗ്രഹങ്ങളും ഈ സാമാന്തരികത്തിലൂടെ കടന്നുപോകുന്നതിനാൽ ഇത് സ്വർഗ്ഗത്തിലേക്കുള്ള കവാടം (Gateway to Heaven) എന്നറിയപ്പെടുന്നു.
പ്രൊസയോൺ, ശബരൻ രാശിയിലെ തിരുവോണം (α Ori), ബൃഹച്ഛ്വാനം രാശിയിലെ സിറിയസ് (α CMa) എന്നിവ ചേർന്ന് സൃഷ്ടിക്കുന്ന ത്രികോണം Winter triangle എന്നറിയപ്പെടുന്നു.
ചരിത്രവും ഐതിഹ്യവും ജൊഹാൻ ബോഡിന്റെ യൂറാനോഗ്രാഫിയയിൽ ചിത്രീകരിച്ച ലഘുലുബ്ധകൻ
ലഘുലുബ്ധകനെ കുറിച്ചുള്ള ആദ്യ പരാമർശങ്ങൾ കാണുന്നത് പുരാതന മെസപ്പൊട്ടേമിയയിൽ നിന്നാണ്.
1100ൽ തന്നെ അവർ ഇതിനെ തിരിച്ചറിയുകയും ഇരട്ടകൾ മാഷ്.
ടാബ്.
ബാ എന്ന പേര് നൽകുകയും ചെയ്തിരുന്നു.
ആപിനിൽ ഈ ഗണത്തെ ഒരു പൂവൻ കോഴിയായാണ് ചിത്രീകരിച്ചിരിക്കുന്നത്.
ഡാർ.
ലുഗാൽ എന്നാണ് പേരു നൽകിയിരുന്നത്.
ബാബിലോണിയക്കാർ പിന്നീട് ഇതിന് ഡാർ.
മുസെൻ, ഡാർ.
ലുഗാൽ.
മുസെൻ എന്നീ പേരുകൾ കൂടി നൽകി.
അക്കാഡിയൻ ജ്യോതിശാസ്ത്രജ്ഞർ ഇതിനെ ടാർലുഗാല്ലു എന്നാണ് വിളിച്ചിരുന്നത്.
രണ്ടാം നൂറ്റാണ്ടിൽ ജീവിച്ചിരുന്ന ടോളമി അദ്ദേഹത്തിന്റെ പ്രസിദ്ധമായ അൽമെജെസ്റ്റ് എന്ന കൃതിയിൽ ലഘുലുബ്ധകനെ കുറിച്ച് പരാമർശിക്കുന്നുണ്ട്.
ഒരു ആസ്റ്ററിസം ആയാണ് അദ്ദേഹം ഇതിനെ പരിഗണിച്ചിരിക്കുന്നത്.
രണ്ടു നക്ഷത്രങ്ങളെ ഉപയോഗിച്ചു കൊണ്ട് ഒരു രൂപം ചിത്രീകരിക്കുന്നത് എളുപ്പമല്ലല്ലോ.
പ്രാചീന ഗ്രീക്കുകാർ ഇതിനെ പ്രോസിയോൺ എന്നു വിളിച്ചു.
നായക്കു പിറകെ വരുന്നത് എന്നാണ് പ്രോസിയോൺ എന്ന വാക്കിനർത്ഥം.
റോമൻ എഴുത്തുകാരാണ് ഇതിന് കാനിസ് മൈനർ എന്ന പേര് ഉപയോഗിച്ചു തുടങ്ങിയത്.
ഗ്രീക്ക് പുരാണങ്ങളിൽ ഇതിനെ ട്യൂമേഷ്യൻ കുറുക്കനുമായി ബന്ധിപ്പിക്കുന്നുണ്ട്.
ഇറത്തോസ്തനീസ് ഇതിനെ ഒറിയോണിന്റെ ചെറിയ വേട്ടപ്പട്ടിയായാണ് അവതരിപ്പിച്ചത്.
ഹിജൈനസ് ഈ നക്ഷത്രഗണത്തെ ഇക്കാറിയസിന്റെ മകളായ മെയ്റായുമായാണ് ബന്ധപ്പെടുത്തിയത്.
മദ്ധ്യകാല അറേബ്യൻ ജ്യോതിശാസ്ത്രജ്ഞരും ലഘുലുബ്ധകനെ നായയാണ് ചിത്രീകരിച്ചത്.
അബ്ദ്-അൽ റഹ്‍മാൻ അൽ-സൂഫിയുടെ സ്ഥിരനക്ഷത്രങ്ങളുടെ പുസ്തകം എന്ന കൃതിയിൽ ഇതിനെ ഒരു നായയുടെ രൂപത്തിൽ ചിത്രീകരിച്ചിട്ടുണ്ട്.
പ്രോസിയോണിനും ഗോമൈസെക്കും നൽകിയിരിക്കുന്ന അറേബ്യൻ പേരുകൾ സിറിയസ്സുമായുള്ള ബന്ധം സൂചിപ്പിക്കുന്നതാണ്.
പ്രോസിയോണിനെ അവർ സിറിയൻ സിറിയസ് (ആഷ്-ഷിറാ ആഷ്-ഷാമിയ) എന്നും മങ്ങിയ കണ്ണുകളോടുകൂടിയ സിറിയസ് (ആഷ്-ഷിറാ ആഷ്-ഘമൈസ) എന്നും വിളിച്ചു.
പുരാതന ഈജിപ്തുകാർ ഇതിനെ നായയുടെ തലയോടുകൂടിയ എനൂബിസ് എന്ന ദൈവമായാണ് കണ്ടത്.
പ്രോസിയോൺ, ഗോമൈസെ, ഈറ്റ കാനിസ് മൈനോറിസ് എന്നിവ ചേർന്ന ആസ്റ്ററിസത്തെ തെക്കൻ നദി എന്നർത്ഥം വരുന്ന നാൻഹേ എന്ന പേരാണ് ചൈനക്കാർ നൽകിയത്.
കാസ്റ്ററും പോളക്സും ചേർന്നതാണ് വടക്കൻ നദിയായ ബെയ്ഹേ.
സവിശേഷതകൾ ലഘുലുബ്ധകൻ.
ഒരു ചിത്രീകരണം.
മിഥുനത്തിലെ തിളക്കം കൂടിയ നക്ഷത്രങ്ങളായ കാസ്റ്റർ , പോളക്സ് എന്നിവയുടെ തെക്കുഭാഗത്തായാണ് ലഘുലുബ്ധകൻ സ്ഥിതി ചെയ്യുന്നത്.
ചെറിയൊരു നക്ഷത്രരാശിയായ ഇതിന്റെ തെക്കുഭാഗത്ത് ഏകശൃംഗാശ്വവും വടക്ക് മിഥുനവും വടക്കു കിഴക്ക് കർക്കടകം (നക്ഷത്രരാശി)കർക്കടകവും കിഴക്ക് ആയില്യനും സ്ഥിതി ചെയ്യുന്നു.
ആകാശത്തിന്റെ 183 ചതുരശ്ര ഡിഗ്രി ഭാഗമാണ് ലഘുലുബ്ധകൻ ഉപയോഗിക്കുന്നത്.
88 നക്ഷത്രരാശികളിൽ വലിപ്പം കൊണ്ട് 71-ാമത്തെ സ്ഥാനമാണ് ഇതിനുള്ളത്.
1930 യൂജീൻ ജോസഫ് ഡെൽപോർട്ട് ഇതിന്റെ അതിർത്തികൾ നിശ്ചയിച്ചു.
14 വശങ്ങളുള്ള ഒരു ബഹുഭുജാകൃതിയാണ് ഇതിന്.
ഖഗോളരേഖാംശം 07മ.
06.4മി,  08മ.
മി. എന്നിവക്കിടയിലും അവനമനം 13.22°, −0.36° എന്നിവക്കിടയിലുമാണ് ലഘുലുബ്ധകൻ സ്ഥിതി ചെയ്യുന്നത്.